บอร์ด GRAMMY ไฟเขียวขายหุ้นทั้งหมดใน “เอ็กแซ็กท์ ซีเนริโอ”
บอร์ด GRAMMY ไฟเขียวขายหุ้นทั้งหมดใน บริษัท เอ็กแซ็กท์ ซีเนริโอ จำกัด ให้กับ บริษัท จีเอ็มเอ็ม วัน ทีวี เทรดดิ้ง จำกัด คิดเป็นมูลค่ารวมทั้งสิ้น 784,277 บาท
3 เม.ย. 2558

นายปรีย์มน ปิ่นสกุล ประธานเจ้าหน้าที่การเงินบริษัท จีเอ็มเอ็ม แกรมมี่ จำกัด (มหาชน) หรือ GRAMMY เปิดเผยว่า คณะกรรมการบริษัทได้มีมติให้บริษัทขายเงินลงทุนทั้งหมดที่บริษัทถืออยู่ใน บริษัท เอ็กแซ็กท์ ซีเนริโอ จำกัด (เดิมชื่อ บริษัท เดอะ นิวส์ ทีวี จำกัด) ซึ่งมีอยู่จำนวน 10,000 หุ้น (คิดเป็นร้อยละ 100 ของทุนจดทะเบียน) ให้กับ บริษัท จีเอ็มเอ็ม วัน ทีวี เทรดดิ้ง จำกัด ในราคาหุ้นละ 78.4277 บาท (มูลค่าตามบัญชี ณ เดือนกุมภาพันธ์ 2558) คิดเป็นมูลค่ารวมทั้งสิ้น 784,277 บาท